Elisenda Vila Psicólogo, Barcelona - Reserva cita | Doctoralia\nNúm. Colegiado: 18324\nAv. Rius i Taulet. 29-31, 1er-4ª, Sant Cugat del Vallès\n934 61 55 83\nAv. Rius i Taulet, 29-31, 1r.4a., Sant Cugat del Vallès\n699 79..... Mostrar número\nApoyo psicológico a la mujer (descripción) • 60 €\nPsicoterapia adultos (descripción) • 60 € +6 ver más\nDe vegades necessitem un suport extern de comprensió i respecte. Trobar una nova mirada, o un nou camí. que ens porti a l’equilibri i a sentir-nos segurs/es per seguir endavant i sortir del malestar. Sovint ens trobem en situacions on no sabem sortir-nos-en perquè les veiem massa complicades i ens sentim confosos i sense forces, sense saber gestionar les emocions. D’aquesta manera, la psicoteràpia és aquest espai de comprensió, de respecte i d’exploració. És un procés d’indagació on la persona, amb el suport del terapeuta, va prenent consciència, i troba els seus potencials per fer front a les situacions del seu dia a dia. També és un espai de comprensió d’un mateix i de l’entorn. i un suport per a les persones que necessiten sortir de situacions estancades I finalment també és un camí per recuperar les potencialitats personals i emocionals. Tot aixó permet a la persona prendre consciència d’ella mateixa. També trobar l’autonomia necessària per sortir del malestar. Per a tot aixó s’utilitzen diferents procediments i diferents tècniques: verbals, psicocorporals, imaginàries….\nACOMPANYAMENT EMOCIONAL I PSICOTERAPÈUTIC PER A DONES Acompanyo a les dones en el seu procés cap a una vida més feliç i més pròpia!!! Sents que necessites un canvi, o que et sents trista, o que tens l'autoestima baixa, o estàs cansada de lluitar, o no et sents prou reconeguda, o potser et sents sola? T'ofereixo un espai de confiança i de respecte per transitar amb serenor aquestes sensacions i emocions doloroses, i t'acompanyo a trobar la teva força interna. Amb el suport emocional i psicoterapèutic trobaràs les eines per recuperar la il·lusió i construir-te una vida més feliç i més congruent amb tu mateixa. Si vols, vine i en parlem 699794051 si les hores no et van bé truca'm www.estoyharta.es // www.suportemocionalaladona.com\nDe vegades necessitem un suport extern de comprensió i respecte, que ens permetin trobar una nova mirada, o un nou camí que ens porti a l’equilibri i a sentir-nos segurs/es per seguir endavant i sortir del malestar. Sovint ens trobem en situacions on no sabem sortir-nos-en, ho veiem tot massa complicat i ens sentim confosos i sense forces, sense saber gestionar les emocions i el dolor.(depressió, ansietat, confusió, dol,...) D’aquesta manera, la psicoteràpia és aquest espai de comprensió, de respecte i d’exploració. És un procés d’indagació on la persona, amb el suport del terapeuta, troba noves eines i retroba els seus potencials per fer front a les situacions del seu dia a dia. També és un espai de comprensió d’un mateix i de l’entorn i un suport per a les persones que necessiten sortir de situacions estancades; així com, és també un procés on raó, sensació i emoció (cos i emoció) és troben i es reconcilien;iI finalment també és un camí per recuperar les potencialitats personals i emocionals. Tot aixó permet a la persona prendre consciència d’ella mateixa. També trobar l’autonomia necessària per sortir del malestar.\nÉs freqüent que el desgast de la convivència, els canvis personals i d’interessos, les situacions ambientals i del nostre entorn,… acabin afectant a la relació de parella. La Teràpia de parella treballa amb els dos membres d’aquesta, per tal de poder explorar la seva relació. Es tracta d’identificar les dificultats relacionals i les necessitats vitals de cada un. Lobjectiu és trobar, junts el camí del canvi. Un canvi que els faciliti arribar a, o recuperar, una relació basada en el respecte, l’entesa i l’amor. Va dirigida, doncs, a parelles amb conflictes que tenen el desig de resoldre’ls. I també a parelles que, sense tenir grans conflictes, volen explorar i millorar la seva relació. Si els horaris no s'ajusten pots trucar-me\nPrendre consciència de tots els nostres valors, de tots els nostres potencials que ens fan creixer, i trobar també també totes les creeences limitadores, que no ens permeten avançar. És un camí d'autoconeixement i d'apoderament. Si vols podem parlar, si no trobes hora també 69979051\nDono suport psicològic a les dones víctimes de la violència masclista, i ajudo detectar-la. La violència és una actitud deliberada que es basa en l’ús de la força –física o psicològica- per resoldre els conflictes. Quan aquesta violència s’exerceix en l’àmbit de la parella, en diem violència masclista o bé violència de gènere. Hi ha situacions de parella, o relacions personals, que desconcerten i ens desorienten. Ens fan sentir malament i no sabem perquè, ens sentim culpables, ens sentim humiliades, ens creen molt malestar i ens acaben anul·lant. Es comença amb una petita cosa, que va fent-se cada vegada més gran. L’agressor va atrapant la víctima, i va manipulant l’entorn, sense que ella en sigui conscient. Es passa de la pau a guerra i així successivament i cíclicament…\nAmb una psicoteràpia amb metodologia holística integro les dimensions emocional, cognitiva i corporal. * Confio en les teves capacitats, la teva força interna i la teva força de voluntat * T'acompanyo en aquest procés amb diferents tècniques que aplico en funció del que necessites * Escolto amb respecte i silenci les teves paraules * Respecto el què sents, el què dius i el què expresses\nSabem que en determinades situacions no ens és fàcil escollir el psicoterapeuta que ens han recomanat, o que te el perfil que més ens agrada per motius de distancia, o perquè tenim alguna situació que ens impedeix desplaçar-nos. Per aquest motiu ofereixo la possibilitat de fer-la online, via Skype, o per vídeo conferència. En aquest moment, davant l’epidèmia de coronavirus, que les autoritats competents ens demanen de no desplaçar-nos, la teràpia online és la millor resposta.\nCarrer Pau Claris,, Barcelona\nPsicoterapia adultos (descripción) • 60 € +7 ver más\nACOMPANYAMENT EMOCIONAL I PSICOTERAPÈUTIC PER A DONES Acompanyo a les dones en el seu procés cap a una vida més feliç i més pròpia!!! Sents que necessites un canvi, o que et sents trista, o que tens l'autoestima baixa, o estàs cansada de lluitar, o no et sents prou reconeguda, o potser et sents sola? T'ofereixo un espai de confiança i de respecte per transitar amb serenor aquestes sensacions i emocions doloroses, i t'acompanyo a trobar la teva força interna. Amb el suport emocional i psicoterapèutic trobaràs les eines per recuperar la il·lusió i construir-te una vida més feliç i més congruent amb tu mateixa. Si vols, vine i en parlem www.estoyharta.es // www.suportemocionalaladona.com Les primeres visites sempre són més llargues\nDe vegades necessitem un suport extern de comprensió i respecte, que ens permetin trobar una nova mirada, o un nou camí que ens porti a l’equilibri i a sentir-nos segurs/es per seguir endavant i sortir del malestar. Sovint ens trobem en situacions on no sabem sortir-nos-en, ho veiem tot massa complicat i ens sentim confosos i sense forces, sense saber gestionar les emocions i el dolor.(depressió, ansietat, confusió, dol,...) D’aquesta manera, la psicoteràpia és aquest espai de comprensió, de respecte i d’exploració. És un procés d’indagació on la persona, amb el suport del terapeuta, troba noves eines i retroba els seus potencials per fer front a les situacions del seu dia a dia. També és un espai de comprensió d’un mateix i de l’entorn i un suport per a les persones que necessiten sortir de situacions estancades; així com, és també un procés on raó, sensació i emoció (cos i emoció) és troben i es reconcilien;iI finalment també és un camí per recuperar les potencialitats personals i emocionals. Tot aixó permet a la persona prendre consciència d’ella mateixa. També trobar l’autonomia necessària per sortir del malestar. Si és una primera visita la sessió serà més llarga\nÉs freqüent que el desgast de la convivència, els canvis personals i d’interessos, les situacions ambientals i del nostre entorn,… acabin afectant a la relació de parella. La Teràpia de parella treballa amb els dos membres d’aquesta, per tal de poder explorar la seva relació. Es tracta d’identificar les dificultats relacionals i les necessitats vitals de cada un. Lobjectiu és trobar, junts el camí del canvi. Un canvi que els faciliti arribar a, o recuperar, una relació basada en el respecte, l’entesa i l’amor. Va dirigida, doncs, a parelles amb conflictes que tenen el desig de resoldre’ls. I també a parelles que, sense tenir grans conflictes, volen explorar i millorar la seva relació.\nPrendre consciència de tots els nostres valors, de tots els nostres potencials que ens fan creixer, i trobar també també totes les creeences limitadores, que no ens permeten avançar. És un camí d'autoconeixement, d'apoderament. Si vols podem parlar, si no trobes hora també 69979051\nEscolto les dues veus, exploro les dues vivències, les dues necessitats de trobar un nou camí de convivència Busquem la manera d'enfocar, a partir d'ara, les sessions per trobar la reconstrucció de la relació\nAprendre a contactar amb el silenci, a contactar amb les nostres sensacions. Aprendre a deixar passar els pensament i confiar amb el suport, per tal de poder anar afluixant les tensions. Deixar que la respiració ens respiri. Pots trucar-me 699794051 www.elisendavila.com www.suportemocionalaladona.com www.estoyhata.es\nPsicoterapia adultos (descripción) • 60 € +2 ver más\nPagar amb contrareembols al finalitzar la sessió. o per sistema bizum\nFa molts anys que l’interès per l’ésser humà i per la salut corporal va portar-me a estudiar la persona des de diferents òptiques. Amb tota l'experièn...\nPsicologia, Universitat Oberta de Catalunya\nMáster en Psicoterapia Integradora Humanista, Instituto Eric Fromm,\nPedagogia, Universitat de Barcelona\nACOMPANYAMENT EMOCIONAL I PSICOTERAPÈUTIC PER A DONES\nAcompanyo a les dones en el seu procés cap a una vida més feliç i més pròpia!!!\nSents que necessites un canvi, o que et sents trista, o que tens l'autoestima baixa, o estàs cansada de lluitar, o no et sents prou reconeguda, o potser et sents sola?\nT'ofereixo un espai de confiança i de respecte per transitar amb serenor aquestes sensacions i emocions doloroses, i t'acompanyo a trobar la teva força interna. Amb el suport emocional i psicoterapèutic trobaràs les eines per recuperar la il·lusió i construir-te una vida més feliç i més congruent amb tu mateixa.\nSi vols, vine i en parlem\n699794051 si les hores no et van bé truca'm\nwww.estoyharta.es // www.suportemocionalaladona.com\nLes primeres visites sempre són més llargues\nDe vegades necessitem un suport extern de comprensió i respecte, que ens permetin trobar una nova mirada, o un nou camí que ens porti a l’equilibri i a sentir-nos segurs/es per seguir endavant i sortir del malestar. Sovint ens trobem en situacions on no sabem sortir-nos-en, ho veiem tot massa complicat i ens sentim confosos i sense forces, sense saber gestionar les emocions i el dolor.(depressió, ansietat, confusió, dol,...)\nD’aquesta manera, la psicoteràpia és aquest espai de comprensió, de respecte i d’exploració. És un procés d’indagació on la persona, amb el suport del terapeuta, troba noves eines i retroba els seus potencials per fer front a les situacions del seu dia a dia.\nTambé és un espai de comprensió d’un mateix i de l’entorn i un suport per a les persones que necessiten sortir de situacions estancades; així com, és també un procés on raó, sensació i emoció (cos i emoció) és troben i es reconcilien;iI finalment també és un camí per recuperar les potencialitats personals i emocionals.\nTot aixó permet a la persona prendre consciència d’ella mateixa. També trobar l’autonomia necessària per sortir del malestar.\nSi és una primera visita la sessió serà més llarga\nSi els horaris no s'ajusten pots trucar-me\nPrendre consciència de tots els nostres valors, de tots els nostres potencials que ens fan creixer, i trobar també també totes les creeences limitadores, que no ens permeten avançar.\nÉs un camí d'autoconeixement i d'apoderament.\nSi vols podem parlar, si no trobes hora també 69979051\nÉs un camí d'autoconeixement, d'apoderament.\nAmb una psicoteràpia amb metodologia holística integro les dimensions emocional, cognitiva i corporal.\n* Confio en les teves capacitats, la teva força interna i la teva força de voluntat\n* T'acompanyo en aquest procés amb diferents tècniques que aplico en funció del que necessites\n* Escolto amb respecte i silenci les teves paraules\n* Respecto el què sents, el què dius i el què expresses\nAprendre a contactar amb el silenci, a contactar amb les nostres sensacions. Aprendre a deixar passar els pensament i confiar amb el suport, per tal de poder anar afluixant les tensions.\nDeixar que la respiració ens respiri.\nPots trucar-me 699794051\nSabem que en determinades situacions no ens és fàcil escollir el psicoterapeuta que ens han recomanat, o que te el perfil que més ens agrada per motius de distancia, o perquè tenim alguna situació que ens impedeix desplaçar-nos.\nPer aquest motiu ofereixo la possibilitat de fer-la online, via Skype, o per vídeo conferència.\nEn aquest moment, davant l’epidèmia de coronavirus, que les autoritats competents ens demanen de no desplaçar-nos, la teràpia online és la millor resposta.\n4 de noviembre de 2020 • Cita reservada en Doctoralia • Localización: Elisenda Vila -consulta privada- • Psicoterapia adultos\nElisenda me ha ayudado mucho, es más que una terapeuta. Sólo tengo palabras de agradecimiento. Una gran profesional, sin duda.\nMilagros Fernández vidal\n4 de septiembre de 2020 • Cita reservada en Doctoralia • Localización: Elisenda Vila -consulta privada- • Psicoterapia adultos\nOpino que aunque la primera visita fue positiva,aún es demasiado pronto para poder valorar ,es muy pronto para poder valorar el resultado y/o el camino de esta experiencia.\n26 de agosto de 2020 Localización: Online -Elisenda Vila- • Terapia online\nFantàstica, tan de bo l'hagués conegut abans!! Excel·lent professional! Dóna moltes eines! La recomano sense dubtar-ho\n3 de junio de 2020 Localización: Elisenda Vila -consulta privada- • Acompañamiento psicológico en el proceso personal\nAgraïda per aquest espai de confiança on m'he sentit tan ben acollida des del primer dia. Em va costar molt prendre la decisió d'anar a teràpia i ara no puc estar més contenta d'haver pres la decisió i d'haver triat l'Elisenda com a terapeuta.\nSara, les grans decisions a vegades costen.\nÉs un plaer acompanyar-te en aquest procés\nMontserrat Canales Carrasco\n30 de mayo de 2020 Localización: Elisenda Vila -Consultori Privat- • Visita Psicología\nsense tornar-te una persona resentida. estic aprenen, i l'Elisenda m'està ajudant a obrir noves vies. Estoc contentab i molt agraïda\nLes vies hi són. A vegades només cal mirar-les, oi?\nEndavant. Et felicito!!!\n4 de marzo de 2020 Localización: Elisenda Vila -consulta privada- • Visita Psicología\nElisenda me ha atendido con gran profesionalidad y la la vez con una cercanía y humanidad maravillosa\n3 de marzo de 2020 Localización: Elisenda Vila -consulta privada- • Psicoterapia adultos\nUna gran professional, propera i respectuosa. Genera un espai de confiança i contenció que ajuda a expressar-se amb llibertat.\n2 de marzo de 2020 Localización: Elisenda Vila -consulta privada- • Visita Psicología\nAmb molta empatia i molt de repecte en les intervencions.\nVaig sentir-me ben acollida i sense preses alhora també sense perdre el temps.\nUna persona que es pot confiar.\nTot i les meves reticencies d'anar al psicòleg, recomano la Dra. Vila.\nEs resolutiva i no perds el temps, alhora que tinc la sensació d'avançar\nGràcies, i valora sobretot la feina que tu has fet, per poder avançar.\n1 de marzo de 2020 • Cita reservada en Doctoralia • Localización: Elisenda Vila -Consultori Privat- • Psicoterapia adultos\nVaig arribar a la seva consulta amb molta ansietat. Després d'unes sessions els atacs d'ansietat havien desaparegut i vam poder treballar sobre l'ansietat de fons. Trobo que és un treball molt profund que m'ha canviat per sentir amb més claretat el que vull.Sento que el que aprenc amb amb aquesta teràpia ho incorporo per sempre.\nFelicitats per la teva evolució.\n17 de febrero de 2020 Localización: Elisenda Vila -Consultori Privat- • Psicoterapia adultos\nLas sesiones con Elisenda Vila me han resultado de gran ayuda para volver a confiar en mi y tomar decisiones, que aunque difíciles han resultado ser la mejor opción para mi momento actual. Gracias Elisenda por tu escucha, tu apoyo y tu guía.\nSiento mucho las pérdidas de tus seres más queridos.\nPues sí, seguro que estás sufriendo mucho, sobre todo teniendo en cuenta que teníais esta relación tan simbiótica.\nNecesitas hacer todos estos duelos, el de tu hermano, la tu madre y el de tu padre porqué aun que haga 29 años que murió parece que no has podido cerrar el duelo.\nDespués de dos años i medio de la muerte de tu madre ya podrías mirarlo con tristeza, pero con distancia.\nNecesitas poder encontrar sentido a tu vida como persona única, adulta, libre e independiente.\n¡¡¡¡¡¡ Vas a superarlo!!!!!\nmés de 15 anys en consulta privada\nCol·laboracions com a psicòloga en el SIAD de l'Ajuntament de Sant Cugat\nPsicòloga Clínica Certificada\nPerseguint la felicitat (https://estoyharta.es/perseguint-la-felicitat/)\nPersiguiendo la felicidad (https://estoyharta.es/es/persiguiendo-la-felicidad...)\nTerapia de pareja https://estoyharta.es/es/la-terapia-de-pareja/\nEl arte de posponer https://estoyharta.es/es/el-arte-de-posponer/\nFa molts anys que l’interès per l’ésser humà i per la salut corporal va portar-me a estudiar la persona des de diferents òptiques. Amb tota l'experiència, exerceixo de psicoterapeuta i de psicòloga, a Sant Cugat i a Barcelona, atenent i acompanyant en tot el seu procés a persones (homes, dones i parelles) amb diferents necessitats i problemàtiques emocionals (depressió, dol, desconcert, ansietat, pors, baixa autoestima, crisis de parella, necessitats de fer canvis a la vida,....)\nLa meva trajectòria professional també em porta a acompanyar emocionalment i psicoterapèuticament a dones que volen recuperar el sentit de la seva vida.\nFormo part de l'equip de psicòlegs de l'Institut Català de l'Ansietat, i col·laboro amb el SIAD de l'Ajuntament de Sant Cugat\nEncontrar un nuevo sentido a la vida\nLider en Sensory Awareness\nFormada en diferents tècniques corporals


Diagnòstic i acompanyament InnoCámaras\nSuport a la innovació de la teva pime\nT'ajudem amb l'aportació de solucions innovadores mitjançant una metodologia que combina l'assessorament i ajuts directes a la innovació.\nEn una fase inicial, tutors designats per la Cambra realitzen un assessorament expert, individualitzat i gratuït, per identificar àrees prioritàries de millora respecte a la innovació a la teva empresa. Aquest diagnòstic revisa el model de negoci, el posicionament competitiu i la capacitat tecnològica i d'innovació.\nProducte d'aquesta anàlisi, s'elaboren recomanacions d'innovació de Producte/servei; Procés de producció; Mètode de comercialització i Gestió empresarial.\nEn una segona fase podem acompanyar l'elaboració i el seguiment d'un Pla d'implantació de solucions innovadores per part del proveïdor que lliurement seleccioneu per a executar-lo. Podeu rebre ajuts pel 40% de les despeses elegibles pre-finançades no relacionades amb TIC, fins recuperar un màxim de 2.800€.\nLa participació de cada empresa al Programa InnoCámaras és per ESTRICTA CONVOCATÒRIA.\nGratuït (en cas d'admissió de sol·licitud en les pertinents convocatòries)\nLa durada màxima del servei, així com les condicions de subvenció en el marc del Programa InnoCámaras, es determinen en cada convocatòria publicada.\nAccedir a la secció Ajuts i convocatòries/InnoCámaras.\nFons Europeu de Desenvolupament Regional Una manera de fer Europa\nSol·licitud i terminis\nLa participació al Programa InnoCámaras és per ESTRICTA CONVOCATÒRIA, i cadascuna determina condicions dels beneficiaris i procedimients de sol·licitud.\nRevisar l'existència de convocatòries obertes a Ajuts i convocatòries/InnoCámaras.\nT’interessa Diagnòstic i acompanyament InnoCámaras? Escriu-nos i podrem atendre’t


Diàlegs de sobretaula - Sopars-tertúlia sobre el nostre país - IAEDEN - Salvem l'Empordà\nDiàlegs de sobretaula – Sopars-tertúlia sobre el nostre país\nHome » Esdeveniments » Diàlegs de sobretaula – Sopars-tertúlia sobre el nostre país\n02/10/2015 |19:00 - 23:00\n« Dimarts 29 de setembre, xerrada: Independents de qui? “Els grans projectes d’interconnexió de la Unió Europea, MAT’s i MidCat”\nDissabte 3 d’octubre – Taller de plantes medicinals: Aprèn a fer un xampú amb plantes, per a pells atòpiques i sensibles. »\nLa Fundació Albert Tomàs i Bassols, la IAEDEN (Institució Altempordanesa per a l’Estudi i Defensa de la Natura) i la Revista Alberes s’han unit per a organitzar els «Diàlegs de sobretaula. Sopars-tertúlia sobre el nostre país», pensats amb la finalitat de reflexionar sobre temes diversos de l’Alt Empordà.\nLa Fundació Albert Tomàs i Bassols ha ampliat el seu camp d’acció en dos vessants. D’una banda, ha incorporat com a entitat col·laboradora la IAEDEN-Salvem l’Empordà i, de l’altra, ha establert un acord amb la revista Alberes. Del treball conjunt de les tres entitats n’ha sorgit la primera proposta en forma de sopars-tertúlia, que es programaran al llarg dels propers mesos.\nL’objectiu dels convocants és organitzar un conjunt d’actes sobre els àmbits on es mouen les tres entitats, és a dir, el de la cultura, el patrimoni i el medi natural. Les tres entitats han unit els potencials per crear les sinèrgies necessàries per a la divulgació dels seus projectes, però també per a que, més enllà de l’interès formatiu de la proposta, es generi un debat enriquidor sobre els temes presentats.\nEls «diàlegs» tindran com a prioritat el marc empordanès, sense que això impliqui que no es puguin tractar altres temes d’interès general, sobretot de tipus cultural, ambiental i social. Per regla general l’acte s’estructurarà a partir d’una breu exposició per part dels ponents. Després del sopar i, en el moment de les postres, s’iniciarà la conversa.\nEl calendari pactat estableix una trobada bimensual. De moment s’han concretat les dates i els temes dels dos primers sopars-tertúlia. El 2 d’octubre a Santa Creu de Rodes (a càrrec d’Anna M. Puig i Josep M. Gironella), amb una visita guiada al jaciment i el sopar posterior al restaurant La Tina del Port de la Selva. Cal dir que la Fundació Albert Tomàs i Bassols, a través del conveni amb la Generalitat de Catalunya, patrocina la recerca documental sobre l’antic poblat de Santa Creu de Rodes. En aquesta ocasió el sopartertúlia compta amb la col·laboració de l’Ajuntament del Port de la Selva.\nEl tema del medi natural serà el segon tema que es tractarà. Serà el 4 de desembre de 2015, a Castelló d’Empúries, i anirà a càrrec d’alguns membres de la IAEDEN. Més que centrar-se en un cas en concret i punyent –dels molts que té plantejats actualment la comarca– l’objectiu és fer una valoració general de la situació en què es troba.\nFundació Albert Tomàs i Bassols, Alberes i IAEDEN\nDimarts 29 de setembre, xerrada: Independents de qui? “Els grans projectes d’interconnexió de la Unió Europea, MAT’s i MidCat”\nDissabte 3 d’octubre – Taller de plantes medicinals: Aprèn a fer un xampú amb plantes, per a pells atòpiques i sensibles.


És adequat retirar el gluten a un nen sa? | Faros HSJBCN\nIgual que amb la llet de vaca i la lactosa, recentment el gluten s'ha convertit en un enemic públic. Moltes persones estan retirant el gluten de la seva dieta sense un motiu mèdic aparent, el que pot dificultar el diagnòstic de patologies relacionades amb el gluten (malaltia celíaca, intolerància al gluten no celíaca i al·lèrgia al gluten).\nEl gluten és una proteïna que es troba present de forma natural en alguns dels cereals més comuns, com el blat, l'ordi, el sègol, la civada, el kamut®, l'espelta i el triticale.\nEn els últims anys s'ha plantejat que la civada en estat pur (no contaminada per farina de blat) sembla no influir en la patogènesi de la malaltia celíaca i la seva toxicitat depèn de la forma de cultivar-la. Per aquest motiu, han aparegut productes de civada certificats com sense gluten.\nEl gluten és el component responsable de l'elasticitat de la massa de farina, i confereix la consistència elàstica i esponjosa dels pans i masses enfornades. A més, el gluten té poder espessidor.\nPer les seves propietats, es pot trobar el gluten en aliments que, per la seva naturalesa, no el contenen, agregat com a ingredient o additiu alimentari. També és important tenir en compte que aliments que no contenen gluten de manera natural poden contenir causa de contaminacions produïdes durant el procés d'emmagatzematge o preparació.\nCeliaquia, intolerància al gluten no celíaca i al·lèrgia al gluten\nLa celiaquia és un trastorn immunitari sistèmic permanent en individus genèticament predisposats, induït per la ingesta de gluten que provoca una atròfia de les vellositats de l'intestí prim que afecta la capacitat d'absorbir els nutrients dels aliments.\nLa dieta sense gluten és l'únic tractament existent per a la celiaquia. Aquesta s'ha de fer de manera estricta durant tota la vida i permet la reparació total de la lesió intestinal. La ingesta de petites quantitats de gluten de forma continuada pot causar trastorns importants, també en persones asimptomàtiques.\nLa sensibilitat al gluten no celíaca (SGNC) és també causada pel gluten i es diagnostica en pacients en els quals s'ha descartat prèviament l'existència de celiaquia i al·lèrgia a cereals. Els símptomes freqüentment apareixen unes hores després del consum de gluten, desapareixen en eliminar aquest component de la dieta i reapareixen a reintroduir. Per aquest motiu, és lògic pensar que el tractament (sempre sota prescripció mèdica) sigui la dieta sense gluten.\nSi es retira el gluten per compte propi, abans de tenir amb certesa el diagnòstic, pot dificultar la seva confirmació. Per tant, és molt important seguir en tot moment les indicacions d'un metge especialista en la matèria.\nL'al·lèrgia al gluten és una al·lèrgia mediada per IgE, produïda pel gluten, i la simptomatologia apareix de manera immediata, poc després d'haver entrat en contacte amb el gluten. Com en qualsevol al·lèrgia a aliments, el tractament és la dieta d'exclusió estricta, en aquest cas, del gluten.\nEliminar el gluten perquè sí?\nNo existeix evidència suficient que demostri que seguir una dieta sense gluten en persones sanes tingui efectes beneficiosos per a la salut.\nNo té perquè ser més saludable. Els productes comercialitzats sense gluten (pasta, pa, brioixeria sense gluten, etc.) poden contenir majors quantitats de greixos saturats i sucres per millorar el sabor i consistència, a causa de l'absència de gluten.\nEls productes sense gluten són bastant més cars que els seus equivalents.\nSi considera que el seu fill pugui patir alguna patologia relacionada amb el gluten, és molt important que acudeixi al seu pediatre o a l'especialista de l'aparell digestiu abans de realitzar qualsevol tipus de modificació en la dieta.


Descarregar portada (qualitat alta)jpg ~ 158.6 kB\nUna part de l'activitat acadèmica de la Real de Bellas Artes de San Carlos de València, van ser els discursos d'obertura de curs, de clausura o de presa de possessió d'algun dels seus membres. El nombre dels discursos acadèmics que hem recollit sobrepassa els cent i la seua temàtica és molt diversa.\nEn aquest primer volum de discursos acadèmics incloem tres de tema arquitectònic escrit, el primer, per l'arquitecte Manuel Fornés y Gurrea, que va parlar al voltant de La utilidad de la Arquitectura civil e hidráulica, mostrant-se l'autor com un perfecte professional, coneixedor de tots els recursos del bon construir.\nEl segon és el de José Camaña Laymón, el qual amb el tema del Carácter progresivo de la Arquitectura como Bella Arte manté la seua particular visió del progrés de l'Arquitectura.\nEl tercer, de José Mª Belda, un dels arquitectes valencians d'obra més abundant, versa al voltant de l'Arquitectura contemporánea. En ell es poden comprovar els seus punts de vista molt personals, sovint enfrontats als de Camaña, com de fet va ocórrer en la vida real. Junts ara, ambdós discursos poden donar una idea de la riquesa intel·lectual dels nostres dos professionals.


El Calderí - xiulet 230\nAquest proper diumenge dia 25 de setembre a partir de les 11h farem la Festa de les Comissions al pati de l’escola. Cada comissió organitzarà una activitat ja sigui d’aigua, amb pintura, retallant... totes pensades per a passar-ho d’allò més bé! Com a cloenda de l’acte, a les 12,30h tots plegats podrem participar a una Drum Circle a càrrec de Pau Gimeno, musicoterapeuta que ens farà emocionar i gaudir amb instruments de percussió. No hi falteu! Tothom hi és convidat!\nEl pati de l’Escola, com molt bé sabeu, està obert a totes les famílies a partir de les 16,30h. Ha de ser un espai de relació entre tots els membres de la comunitat educativa. Us demanem que respecteu les normes que tots els nens i nenes segueixen en l’horari escolar. Entre altres normes no es pot utilitzar el llit elàstic, cal utilitzar els contenidors per classificar les deixalles, no es pot jugar a futbol i no es poden utilitzar bicicletes o patinets pel recinte escolar.\nAquest dimarts dia 20 ens va visitar l’alcalde Sr. Jordi Solé juntament amb la regidora i la tècnica d’ensenyament municipal. Van passejar per l’edifici i el pati i van entrar a algunes aules. Ens van desitjar molt bon curs a tots i a totes.\nDimecres van fer la Cercavila per sensibilitzar-nos a tots plegats que no cal utilitzar el cotxe, que podem anar a l’Escola i a molts altres llocs caminant, amb bicicleta, amb patinet... A partir d’aquest dia molts alumnes participen al Joc de Mou el Cul.\nEnguany continuarem realitzant el Programa del Lecxit, tu pots fer molt per la lectura! Necessitem familiars que tinguin ganes d’acompanyar alumnes de l’escola i ajudar-los a trobar el gust per a la lectura. Amb aquest fullet us donem informació.\nUs fem saber que el dimecres dia 28 de setembre hi haurà sessió de Consell Escolar a les 16,45h a la biblioteca.\nLa setmana vinent els alumnes de 1r i 2n aniran d’excursió a St. Esteve Sesrovires per conèixer el procés de la verema.\nCaldes de Montbui, 23 de setembre de 2016


Lamentam l’actitud del PP de no assumir la seva responsabilitat davant la davallada de matrícules a escoletes per motius econòmics - PSM Més per Menorca\ndv. 27 de maig - 07:36\nFa mig any vam demanar un pla de polítiques socials d’infància que contemplàs models i recursos d’intervenció, compartits per educació i serveis socials de l’illa, per donar suport als entorns de famílies en risc d’exclusió social, proposta que no va ser acceptada\nHem pogut llegir per premsa que l’informe d’UNICEF adverteix que davallen les matrícules a escoletes perquè les famílies no poden assumir el seu cost. Es tracta d’una notícia que ens preocupa però, per desgràcia, no ens sorprèn. Tampoc ho fa l’actitud del PP de tirar pilotes fora i no voler assumir la seva responsabilitat en tot aquest tema. I no poden al·legar, en cap cas, ignorància. Ben al contrari.\nEn el Ple del maig de 2014, la portaveu del PSM Més per Menorca va interpel·lar la Consellera d’Educació perquè ens fes una valoració de l’”Informe d’actualització del Pla i mapa escolar 0-3 de Menorca” i ens explicàs les actuacions que, des del seu departament, s’havien posat en marxa per donar resposta a les demandes que s’hi feien.\nConvé recordar que va ser en el Ple del CIM de dia 26 de juliol de 2004 quan es va aprovar, per unanimitat, el “Pla d’ordenació de l’educació 0-3 a Menorca”, revisat per l’Observatori de la Infància i Família l’any 2007, un instrument de planificació i gestió de les polítiques educatives de la primera infància a Menorca, que estarem d’acord que ha resultat una eina útil que ha repercutit positivament en la qualitat d’aquest ensenyament.\nEn el Ple del CIM del mes de desembre de 2011 es va aprovar una proposta d’acord del PSM Més per Menorca en què, literalment, s’instava el Govern de les Illes Balears a actualitzar i revisar el mapa escolar de les Illes Balears que es va elaborar durant la legislatura 1999-2003, tot incorporant-hi les aportacions que hi facin els sectors que prenen part en la programació general de l’ensenyament.\nEn aquest sentit, el juny del 2012, l’Observatori de la Infància i Família de Menorca va lliurar a la Conselleria d’Educació i Cultura l’”Informe d’actualització del Pla i mapa escolar 0-3 de Menorca” en el qual s’hi recullen una sèrie de reflexions i de necessitats que, com ja hem dit, vam demanar quina resposta concreta havien rebut per part de la Consellera d’Educació.\nD’entre les qüestions que vam plantejar hi havia la demanada que es fessin “Polítiques d’escoletes ajustades a polítiques socials d’infància”. En aquest sentit, vam plantejar quines actuacions es duien a terme, per part del CIM, per tal de coordinar estratègies i eines per oferir a les famílies en situació de pobresa per ajudar-los a revertir la seva situació.\nD’altra banda, vam manifestar la nostra preocupació pel tema dels ajuts a les famílies. Les quantitats són les següents: 62.685,41€ (2013), 47.014,06 (2014) i 62.685€ (2015). Ara, any electoral, s’ha tornat a situar la quantitat al nivell del 2013 però la realitat és que la pobresa augmenta. A més, per exemple, durant el curs 2012-2013, només un 50% dels ajuntaments de Menorca van repartir al 100% les beques per escolarització 0-3, fet com a mínim estrany i que ens fa pensar que potser no hi ha uns criteris comuns municipals a l’hora de fer aquests repartiments.\nDemanàvem, també, que el CIM lideràs la coordinació de feina conjunta entre escoletes i serveis socials municipals per arribar al màxim de famílies, i també entre tots els municipis, de manera que es pugui garantir que, siguin del municipi que siguin, les famílies seran tractades amb els mateixos paràmetres.\nCom que consideram que hi ha actuacions que són fonamentals i que s’haurien de dur a terme per tal de continuar donant resposta als reptes de l’educació de zero a tres anys, vam presentar, en el Ple de juny de 2014, tres punts d’acord, un dels quals remet a la problemàtica avui advertida per UNICEF:\n1- El Ple del Consell Insular de Menorca insta la Consellera d’Educació a articular, en el termini de tres mesos, un Pla de polítiques socials d’infància que contempli models i recursos d’intervenció, compartits pels professionals de l’educació i els del treball socials de tots els municipis de l’illa, per comprendre les dificultats i donar suport a l’educació de la primera infància en els entorns de famílies en risc d’exclusió social.\nLa resposta de la consellera a totes aquestes qüestions va ser decebedora: ens va acusar de fer política –un debat ideològic- a partir d’un informe tècnic, mostrant un desconeixement preocupant dels objectius del Pla: servir de base i de suport a les polítiques educatives que es duen, o s’haurien de dur, des del Consell. L’Observatori no fa polítiques socials i educatives, el que fa són anàlisis i plantejar propostes, però l’execució política la fa la consellera, i aquí és on es presenten els dubtes respecte a la gestió política d’aquests anys.\nLa portaveu del PSM Més per Menorca considera que “és fonamental fer aquest Pla, amb la participació dels tècnics del CIM i la col·laboració dels professionals de treball social i educació dels municipis. La coordinació és fonamental per, a partir d’aquí, planificar i donar resposta a les necessitats de les famílies.”\n← Lamentam la complaença del Govern amb la retallada d’inspectors de treball\nSeguim treballant pel canvi a l’Ajuntament de Ciutadella i per un bon projecte de ciutat des de la feina en equip →


MIL DeMONIoS: Per un segon d'amor\nF. Puigcarbó 14 de maig de 2015 a les 20:48\nnomés l'amor i la mort, donen un sentit a la vida. En el cas de Cioran a més a més tenia demencia senil. De fet, l'ùnic amor real que hi ha és l'amor a si mateix,la resta és teiatru....\nLluís Bosch 14 de maig de 2015 a les 20:55\nEstic força d'acord amb tu. Però si tan sols li donen sentit a la vida l'amor i la mort, com és que ens entestem en dotar de sentit una llista tan llarga de collonades? Per què la obsessió pel poder, els diners, el reconeixement social, els afalacs, els restaurants, els hotels, els viatges, la roba, el cotxe, el sexe, l'aspecte, el futbol...? Potser el sentit de la vida només ens interessa a quatre ximplets. Ah, jo hi afegiria l'art al costat de l'amor i la mort, és la objecció que et faig. Sense Piero della Francesca no seria el mateix.\nm. 15 de maig de 2015 a les 23:09\nNo crec que l'amor sigui un sentiment pur, en el sentit que mai va sol. Quan sents amor per algú (tu mateix, la família, la parella, etc.) sempre acompanyat d'admiració, d'odi, d'enveja sana o no tan sana, de comprensió, d'intent de comprensió, d'ilusió...potser de ficció també, però sobretot de curiositat. De voler conéixer més d'aquella persona. I crec que això es el que fa que un amor perduri, el mantenir la curiositat, el voler saber-ne més, treure'n el desentrellat de perquè algú és com és. Fins i tot un mateix.\nLluís Bosch 15 de maig de 2015 a les 23:35\nEstem d'acord. No volia decidir res, tan sols pensava en veu alta que l'amor té tot l'aspecte de ser una construcció que té a veure amb el romanticisme. Què diem quan diem "amor"? Quina relació tenen "estimar" i "amor"? El caràcter fictici l'explica un llibre de Coral Herrera (La construcción sociocultura del amor romántico). Els poetes (i les poetes) del temps dels trobadors van inventar-se un sentiment que volia desmuntar el matrimoni de conveniència, que encara avui és practicat per la burgesia i l'aristocràcia perquè és solvent i dóna més bons resultats que no pas la variant "romàntica". Però en general les persones es casen dins de la seva classe social, i la via amorosa continua sent un ascensor social ben valorat. En fi... és un tema complex (com tots?) i tan sols en volia fer un petit poema en prosa per explicar paradoxes i curiositats.\nLluís Bosch 15 de maig de 2015 a les 23:45


El Consell Comarcal del Bages coordina la Taula de treball per millorar l’acollida dels joves que emigren sols - Consell Comarcal del Bages\nEl Consell Comarcal del Bages coordina la Taula de treball per millorar l’acollida dels joves que emigren sols\nLa Taula per l’acollida, la protecció i la inclusió dels infants i joves migrats sols al Bages s’ha reunit per posar en comú tots els serveis existents i fer front al repte que suposa l’acollida d’aquests menors especialment vulnerables\nUnes 25 persones entre representants polítics, tècnics municipals i agents socials han participat en la primera Taula per l’acollida, la protecció i la inclusió dels infants i joves migrats sols al Bages, que s’ha reunit aquest matí a la seu del Consell Comarcal. Aquest òrgan recull els encàrrecs i la tasca de la mateixa taula de la Catalunya Central però activant tots els recursos, professionals, centres i serveis de la comarca del Bages amb l’objectiu de millorar les actuacions d’acollida, protecció i inclusió d’aquests infants i joves que viuen al Bages i que són especialment vulnerables pel fet d’haver migrat sols.\nEn la reunió s’ha presentat l’informe “Els adolescents estrangers migrats sense referents familiars acollits a Catalunya” elaborat per la Generalitat de Catalunya, en el qual es destaca que aquest 2019 es preveu que arribin uns 5.500 joves (50% més que l’any 2018), majoritàriament nois d’entre 15 i 17 anys provinents del Marroc. Davant d’aquest fet la Taula ha convingut que com millor es faci la seva acollida i protecció millor serà la seva inclusió, i els beneficis no seran només per cadascun d’ells sinó també per a la comarca del Bages.\nEl president del Consell Comarcal del Bages, Agustí Comas, ha presidit la Taula i ha expressat que «és molt important que ens trobem i ens coordinem tots els que estem treballant amb aquests infants i joves, i poder tenir aquesta posada en comú de noves propostes per millorar les actuacions d’acollida, protecció i inclusió d’aquests infants i joves que viuen al Bages. Això ens enforteix com a societat i com a comarca, és una gran oportunitat per ells i per a nosaltres».\nA la Taula s’han posat en comú projectes d’acollida rellevants com:\n1- En primera instància s’està activant el Servei de Primera Acollida (S1A) del Bages per tal que els joves majors de 16 anys puguin aprendre la llengua el més aviat possible i així millorar la seva inclusió mentre es soluciona la seva situació administrativa. És un dels temes que més preocupa als diferents serveis i professionals perquè fins que aquests adolescents i joves no tenen permís de residència no poden accedir a la majoria de recursos.\n2- El programa de mentoria “Català de Refugi” que municipis com Castellnou de Bages i Santpedor estan realitzant com a prova pilot, que preveu que les persones que hagin fet formació sobre mentoria de persones refugiades ampliïn la seva formació per ser mentors/es de joves que migren sols. També es va posar en comú l’experiència del treball amb referents joves que són majors d’edat però que quan van arribar aquí eren menors, o el programa per ajudar a aquests joves a obtenir el permís de treball.\nAmb la voluntat de seguir aprofundint aquesta coordinació i desenvolupar projectes d’acollida més transversals i complets, la propera setmana es proposarà a la XAIR, la xarxa per l’acollida i la inclusió de les persones refugiades del Bages, que aquests dos òrgans s’unifiquin. La XAIR, liderada pel Consell Comarcal, està formada pels ajuntaments que acullen persones refugiades i entitats socials del Bages, es reuneix periòdicament i té per objectiu facilitar l’acollida i la inclusió de les persones demandants d’asil que arriben a la comarca.


Montserrat Tura: "Sense referèndum no hi ha sortida" | Col·legi de Periodistes de Catalunya\nInici / Actualitat / Montserrat Tura: "Sense referèndum no hi ha sortida"\nL’exconsellera socialista lamenta que al PP tant li faci crear un crisi terrible si a canvi pot guanyar les eleccions. Així ho va dir ahir vespre, a Manresa, des de la tranquil·litat de no tenir cap càrrec públic. "Ara, dormo", va assegurar.\nEn un ambient íntim i distès, el periodista i director d’El 9 NOU, Jordi Molet, va repassar ahir al vespre la trajectòria vital i professional de Montserrat Tura, qui va compartir amb el públic assistent alguns dels secrets que ha recollit en el llibre “Estirant el fil”, publicat enguany. Tura va ser a Manresa convidada pel Centre Cultural el Casino i la Demarcació Catalunya Central del Col·legi de Periodistes dins el cicle “Pessics de Vida”, un espai de conversa entre comunicadors de la Catalunya Central i personalitats del país.\nDENTS I COSTELLES TRENCADES\nTura porta a la sang la consciència política. El seu avi era republicà i fou alcalde del seu poble, Mollet del Vallès, i el seu pare també fou un combatent per les llibertats. Recorda que a casa sempre estaven fent paquets per dur a la presó Model. Als 14 anys, l’alcalde franquista de Mollet va dir a la seva família: “Els Tura sou intel·ligents però teniu un problema: esteu en contra del règim”. D’aquella etapa recorda una data: el 8 de febrer del 1976. Va sortir d’una batussa amb les dents i vuit costelles trencades, el sacre lesionat i la pèrdua de visió de l’ull dret.\nMalgrat que estava decidida a dedicar-se a la medicina, a l’hospital de Palamòs, el 87 es va presentar com a candidata a l’alcaldia del seu poble. Una discussió amb el marit d’una pacient va ser decisiva per prendre aquesta decisió. Li va dir que Palamòs no tenia res a veure “amb la merda de poble” d’on era ella. Va pensar que això no li tornarien a dir mai més. Fins a cinc vegades es va presentar com a alcaldable i fins a cinc vegades va guanyar.\nDe la mà del president Pasqual Maragall, Tura va saltar al govern de la Generalitat i va assumir la cartera d’Interior. Va decidir-se in extremis, pocs minuts abans que Maragall prengués possessió del seu càrrec. Més tard, amb Montilla, va passar a la conselleria de Justícia. “Són conselleries que si t’hi impliques requereixen molta dedicació. Mai he triat el camí de la comoditat i em vaig prometre que no em tornaria mai insensible al dolor humà”. Actualment, de nou a l’altra banda de la barrera, treballant en la direcció assistencial de l’Hospital de Palamòs, es mira el panorama polític lamentant que el seu partit, el PSC, hagi abandonat el catalanisme. Tura va explicar que una part del PSC “pensa que és millor deixar el tema de les llibertats nacionals i concentrar-se en el tema social, quan si no fas política social i treballes les llibert ats nacionals, això no funciona”.\nEL PSC, LLUNY DEL CATALANISME\nElla considera que la solució per a Catalunya és lenta i difícil. Va assegurar que hem arribat a aquest punt sense retorn perquè ni el PSOE ni el PP van tenir la visió d’Estat per adonar-se que l’encaix de Catalunya era importantíssim. “Som aquí a causa de la desconsideració amb l’estatut”. “El govern de Rajoy ha comès un dels pitjors errors: utilitzar el codi penal en contra de les institucions catalanes”, va afegir. Les institucions internacionals no solucionaran el problema. Al seu entendre, “sense un referèndum i la participació activa del poble aquesta vegada no hi ha sortida”. “Han tornat a llençar l’escopinada enlaire i s’han tornat a equivocar”, va reblar.\nTura, que ja pedala per crear un partit que recuperi l’essència perduda del socialisme catalanista, que no considera viable una candidatura única entre els partits catalans.\nMontserrat Tura i Jordi Molet


Bloc de notes de Josep Romeu: dilluns, 14 / de març / 2011\nQui ha dit que ja no hi ha dretes i esquerres!\nSovint, quan algú ha abandonat les conviccions d’esquerres perquè és més fàcil deixar-se portar per la inèrcia del poder, sempre de dretes, surt dient que en el mon actual ja no hi ha ni dretes ni esquerres. Una cosa és que sigui molt difícil portar a terme polítiques d’esquerres, perquè s’ha imposat el model liberal que no deixa marge ni llibertat per a fer polítiques d’altra mena; i una altra cosa és que algú pugui considerar que, tenint en compte que el que ens estem jugant és la nostra supervivència com a poble, la prioritat ja no és aquesta confrontació ideològica. Però sí que existeixen polítiques de dretes i d’esquerres.\nEls governs anomenats socialistes, més pel nom del partit que per cap semblança amb el que podria ser una formulació socialista, han portat a terme en els darrers anys polítiques estrictament de dretes. És veritat que a vegades han tingut una mica més de sensibilitat per a determinades problemàtiques socials, almenys comparant-ho amb el Partit Popular que representaria la dreta més dura i cavernària, però en línies generals han seguit els postulats conservadors de garantir els beneficis empresarials per damunt de tot, adaptant tota la legislació a aquesta finalitat, i per suposat fent pagar la crisi a la classe treballadora, als aturats i als pensionistes. Les mesures per a combatre la crisi es van aturar en sec quan els poders econòmics van alertar que la prioritat no era la sortida de la crisi, la creació de llocs de treballs, el manteniment de l’Estat del benestar, el suport als qui pateixen més directament els efectes de la crisi, sinó garantir que no s’ensorrés la banca i que les grans empreses poguessin tornar ràpidament a fer quantiosos beneficis. És el que estem veient quan ens presenten els números corresponents al balanç econòmic del 2010; amb els beneficis d’unes poques empreses es resoldrien els problemes financers de les nostres administracions.\nI és el que ens proposa el Govern de CiU. Retallades a tort i a dret, però especialment a la sanitat i a l’educació, amb una inevitable baixada de la qualitat dels serveis públics. El qui digui que es poden retallar els pressupostos com s’està fent sense una disminució seriosa de la qualitat del servei, menteix grollerament o és un ignorant que no té ni idea del que està dient. Podríem arribar a creure’ns que les retallades són inevitables pels problemes financers de l’administració, però són els mateixos dirigents de CiU els qui ens ho desmenteixen. No es tracta d’unes retallades inevitables, sinó d’una qüestió de prioritats: i per a CiU la prioritat és garantir que les grans fortunes puguin estalviar-se un impost com el de successions, per tal que no vegin en absolut afectada la seva fortuna. I això es paga amb les retallades a la Sanitat, a l’Educació i als serveis en general, afectant per tant als escassos recursos dels més desfavorits.\nNo sé si existeixen polítiques d’esquerres, però... Oi tant que existeixen polítiques de dretes! Les patim cada dia!


TAC12 TV - Notícies 12. Edició vespre. 22/09/2020\nDimarts, 22 Setembre 2020 20:04\nLes restriccions d'accés a la Part Alta de Tarragona aconsegueixen evitar aglomeracions i actes alternatius a les festes en una nit especialment complicada, com és la nit en què en un any normal s'hauria celebrat la baixada de l'àliga. La mesura, però, indigna els restauradors de la zona que veuen com un nou entrebanc a l'hora d'aconseguir remuntar la crisi que els ha provocat la pandèmia.\nTambé anirem fins al barri de Sant Pere i Sant Pau, on els veïns acusen l'ajuntament de Tarragona de no escoltar-los a l'hora de decidir instal·lar una mesquita al barri. L'Associació de Veïns la Unió defensa que hi havia altres llocs més adequats mentre que des del consistori diu que la petició d'aquest nou centre de culte compleix tota la normativa.\nMontblanc retorna aquesta setmana als anys 70 amb el rodatge de la pel·lícula 'Las leyes de la frontera', del director Daniel Monzón, que va rebre un premi Goya com a millor director l'any 2010. Veurem com s'està transformant la vila ducal per fer aquest viatge al passat.\nParlarem amb el Gremi de Pagesos de Tarragona després que ahir rebessin de mans del president de la Generalitat la Creu de Sant Jordi. Un guardó que reconeix moltes facetes d'aquesta entitat creada al segle 14, com la tasca que ha fet per preservar el seu patrimoni amb l'arquitecte Jujol com a màxim exponent.\nTAC12 emetrà en directe el Nàstic-Altètic Llevant de demà dimecres i el Nàstic-Espanyol B de dissabte. Tots dos amistosos es disputaran a porta tancada i al Nou Estadi. Cinc càmeres faran possible seguir els partits per la TDT i també des de qualsevol indret a través de l'streaming d'aquesta casa.\nMés en aquesta secció: « Notícies 12. Edició migdia. 22/09/2020 Notícies 12. 23/09/2020 »


El pas de diversos fronts entre divendres i diumenge pot deixar neu a partir de 1.200 metres\n2 min. 01/10/2020 11:01\nARA PIRINEUS / METEO PIRINEUS CATALANS\nDesprés d'una setmana amb temps estable, el cap de setmana es torna a presentar mogut, meteorològicament parlant. Si el darrer cap de setmana de setembre va estar marcat per l'arribada de la primera nevada destacable de la temporada a l'Alt Pirineu i a l'Aran, el primer d'octubre no serà menys.\nAquest divendres, les precipitacions ja s'aniran estenent, des de primeres hores del dia, d'oest a est. Al matí seran febles, però a la tarda ja seran més intenses i plourà i nevarà amb ganes, sobretot al vessant sud del Pirineu i també al Prepirineu, amb especial incidència a la zona del Cadí, el Moixeró i el Port del Comte. El fet que el front arribi acompanyat de fred farà baixar l a cota de neu des dels 2.300 fins als 1.200 metres a la nit. Tot plegat, acompanyat de vent fort de sud-oest.\nUn cop passat el plat fort de la precipitació, el dissabte s'aniran obrint clarianes, tot i que cal no refiar-se, ja que la borrasca tan profunda que hi ha al sud de França podria deixar anar alguna sorpresa. Al llarg del dia, les precipitacions de neu quedaran més circumscrites a les comarques més occidentals, és a dir l'Alta Ribagorça i l'Aran i, en menor mesura, els Pallars. En aquest cas, l a cota de neu ja pujarà dels 1.200 fins a situar-se al vespre als 1.800.\nFinalment, diumenge farà un temps similar, amb alguna banda d'inestabilitat creuant el territori entre mig matí i mitja tarda i deixant ruixats al Pirineu i el Prepirineu. Més enllà de la Val d'Aran , l'Alta Ribagorça, el nord del Pallars i Andorra, no s'esperen precipitacions abundants. En aquest cas, la cota de neu se situarà al voltant dels 1.600 metres.\nAquesta informació ha estat elaborada en col·laboració amb Meteo Pirineus Catalans.\nEl risc torna a pujar amb força a Cerdanya i supera els 700 punts


Problema 155 de Gavà Mar - Millorar la mobilitat a les voreres dels carrers Tellinaires, Arenys (entorn del Restaurant Tropical) i de les Vil·les de Gavà Mar\nMILLORAR LA MOBILITAT A LES VORERES DELS CARRERS TELLINAIRES I ARENYS (ENTORN DEL TROPICAL) i DE LES VIL·LES DE GAVÀ MAR\nLa Junta de Govern Local de l'Ajuntament de Gavà aprova el 15 d'Abril de 2008 un projecte per eliminar la bardissa dels carrers Tellinaires i Arenys. El 29 de Gener de 2009 aquest projecte encara no és una realitat i ERC de Gavà ho porta al ple el 29 de Gener de 2009.\nLes voreres de l'entorn del restaurant Tropical de Gavà Mar (carrer dels Tellinaires i Arenys) tenen unes plantes que eliminen bona part de la vorera, dificultant en gran mesura la mobilitat de la gent quan en el tram de vorera que hi queda apareix un arbre o un pal de telèfon. Això també passa a tota la zona de les 'Vil·les de Gavà Mar' entre la Riera dels Canyars i el terme municipal de Castelldefels\nCaldria modificar aquestes voreres substituint aquestes plantes per pilons metàl·lics\n• El 15 d'Abril de 2008, la Junta de Govern Local de l'Ajuntament de Gavà aprova un projecte per eliminar la bardissa als carrers Tellinaires i Arenys que pot solucionar completament aquest problema:\n• El 29 de Gener de 2009, ERC de Gavà presenta un prec al ple municipal de l'Ajuntament de Gavà exposant que al barri de Gavà Mar hi ha diversos carrers amb voreres força estretes que, a més, presenten pilons rodons de formigó i escocells per a plantes que fan que sigui molt difícil per als vianants circular per les esmentades voreres, ja que amb prou feines queda espai; la circulació esdevé impossible per a cotxets de nadons i persones amb mobilitat reduïda en general.\nUn exemple d'aquesta situació la trobem al carrer de Cubelles i part del carrer dels Tellinaires, tal com s'observa en unes fotografies que adjunten. Per tant, pregunten:\nTé constància l'equip de govern municipal d'aquesta situació?\nTé prevista el govern municipal alguna intervenció en aquests carrers per tal de modificar l'estat actual\n- Pregunta escrita (29 Gener 2009)\n• El 14 de Gener de 2011, ERC de Gavà ens envia les següents fotografies de les obres que s'estan duent a terme al carrer de L'Ampolla de Gavà Mar per eliminar aquestes bardisses:\n• El 8 de Febrer de 2011, fotografíem com ha quedat aquest carrer després de l'actuació municipal. Realment, els acabats podrien ser bastant millors, però el que més ens ha sorprès és que de les dues voreres del carrer, en una d'elles, no cal instal·lar pilones perquè hi ha places per aparcar vehicles i, per tant, no tenen sentit.\nPerò, en l'altra vorera que tenia boles de ciment per evitar que els vehicles pugessin sobre la vorera, s'han mantingut aquestes boles enlloc de substituir-les per pilones metàl·liques que són molt més efectives i que fan guanyar encara més espai pel vianant i com que s'han eliminat les bardisses, ara l'espai entre les boles de ciment, en alguns punts, és gran i, per tant, alguns vehicles podrien pujar sobre la vorera.\nPreguntarem a l'Ajuntament de Gavà si aquesta actuació és definitiva. Esperem que no.


Perquè aquesta és la primera sensació que reps quan t'endinses com ho hem fet nosaltres per aquests paratges: que ets a casa, que t'hi reconeixes, en la vastitud de les seues serres, el Massís dels Ports o el Montsià, en el paisatge d'oliveres i raïm, garroferes, ametlers, pins i carrasques, en les inflexions del seu català, tan proper al nostre, en el tarannà auster i sense doblecs de les seues gents. Les seqüències narratives de Metralla dedicades a la batalla de l'Ebre transcorren precisament ací, a banda i banda d'aquest corrent immens d'aigua que baixa peresosament, quasi sense ganes. Però que pot enfurismar-se de sobte i pujar a cotes increïbles, com recorda la inscripció a Móra d'Ebre d'aquell 9 d'octubre de 1787 en què "ab una furia may vista, / fent estragos sens igual, / l'Ebro arribà a este senyal / obrant la major conquista que de'll se conta'n lo anal". La Terra Alta, la Ribera d'Ebre, el Priorat, el Baix Ebre i el Montsià, les comarques que amb el Matarranya, ja a la Franja de Ponent, l'Alt i Baix Maestrat i Els Ports de Morella valencians, conformen aquest bell país que fa de baula entre el nord (o el sud del nord) i el sud (o el sud del sud), la ròtula una mica rovellada i perifèrica dels Països Catalans. Potser és aquesta condició marginal, al costat de la continuïtat dels elements geogràfics, culturals i lingüístics, estretament lligats a ella, respecte de les dues capitals, Barcelona i València, i el poc o molt (més aviat poc o, segons com, no gens) poder que representen, el que transmet la compacta unitat d'aquestes terres, la manera de ser que tenen els pobles que només poden comptar amb les pròpies forces i poca cosa més. Hi ha arreu aquesta força perceptible de la terra, d'una activitat que lògicament s'ha transformat i ha obert fronts nous, però que encara és això essencialment, serra i conreu, olivera i vinya, natura i camp, despoblament i oblit. Jordi, malgrat que ha escrit una de les millors novel·les sobre el rerefons de la guerra, malgrat que situa en part el drama humà d'uns personatges ferits per l'esclafit de la metralla en aquests escenaris, al bell mig de les serres de Pàndols i de Cavalls, a ambdues vores de l'Ebre, no hi havia estat mai, i passeja pels carrers de Gandesa, de Móra d'Ebre o Móra la Nova com un xiquet amb sabates noves, i respira amb els ulls oberts tot el paisatge com si s'acabés el món. És una de les preguntes que es repeteixen als dos llocs on hem anat a presentar la novel·la: com és que sense conèixer el país de primera mà ha estat capaç de recrear-hi amb vivesa algunes escenes de la seua història. En els plecs de la resposta s'arreceren alguns dels misteris (deixem-ho en la imprecisió d'aquest mot tan rebregat) de la creació literària, el joc de la imaginació, la capacitat per inventar, evocar i reconstruir, per obrir interrogants nous a les preguntes de sempre dels escriptors de raça.\nL'altra pujada és a Amposta, la capital del Montsià, on es ret homenatge a l'escriptor Josep Igual, aquesta vegada en companyia de l'amic i mestre Josep Mir. La biblioteca que alberga l'homenatge i on també es desenvolupen les XVI Jornades de les Lletres Ebrenques, en aquesta sorprenent ciutat de ponts i canals, frontera i baluard del gran riu, porta el nom de Sebastià Juan Arbó, autor entre d'altres de la novel·la Terres de l'Ebre. Tot i que havia nascut a la veïna la Ràpita (aquells dies es votava precisament sobre el nom d'aquesta vila marinera, si llevar-li el Sant Carles o mantenir-lo), l'escriptor ebrenc va passar a Amposta la major part de la seua vida. Com el nostre enyorat Josep Igual, l'escriptor de Benicarló que es va mudar a la capital del Montsià ja fa molts anys i que hi va escriure gran part de la seua extensa i bellíssima obra. Mirant el riu des de la Plaça de Baix i el Passeig de l'Ebre de Móra evoquem aquell relat de Jesús Montcada on es narra un partit de futbol al camp del Mequinensa mentre l'aigua va envaint el terreny de joc, circumstància que aprofiten els mequinensans (acostumats a les entremaliadures del riu) per infligir una severa golejada als visitants. D'aquestes incursions tranquil·les i agraïdes per terres de l'Ebre ens queda la promesa, si el temps acompanya mai, de remuntar el riu seguint el camí de sirga i les novel·les de Montcada. A la tornada rescate de la prestatgeria Alfabet per a adults, llibre d'un altre ebrenc, poeta, traductor shackespearià i finíssim escriptor de Tortosa, Gerard Vergés, que va publicar Perifèric en 2009. Que les històries del riu continuen fornint-nos molta matèria de vida.


Programa de sensibilització - Serveis a les Persones - Ajuntament d’Alcoi\nEstà en: Àrees > Serveis a les Persones > Cooperació > Cooperació internacional\nLa Regidoria de Cooperació desenvolupa un programa anual de sensibilització els objectius principals del qual són conscienciar a la població majoritària de la realitat actual dels països subdesenvolupats i informar i afavorir l'educació dels joves en la cultura de la pau, la solidaritat i la comunicació intercultural.\nLa regidoria col·labora periòdicament amb distintes ONG, entitats i centres educatius de primària i secundària en la posada en marxa d'accions i en la realització d'activitats conjuntes amb el motiu de promoure la sensibilització de la ciutadania en la matèria a través de l'organització de tallers, xarrades, exposicions o cursos dirigits a un públic ampli. En concret, l'Ajuntament d’Alcoi col·labora estretament amb entitats locals, provincials, autonòmiques i estatals.\nL'Ajuntament d'Alcoi organitza amb caràcter anual el Programa Solidari. Es tracta d'una sèrie de jornades en què les entitats socials del municipi programen en col·laboració amb l'ajuntament una sèrie d'activitats de sensibilització sobre distints temes i l'assistència de la qual anual supera les 1.000 persones. Açò serveix, a més, per a difondre les activitats i projectes de les diferents entitats amb què es col·labora, oferint un programa conjunt i coordinat obert a tota la ciutadania.\nL'organització i celebració del Dia Escolar de la Pau és altra de les principals actuacions realitzades en col·laboració amb la Regidoria d'Educació en què participen més de 1.000 alumnes dels centres educatius de primària i secundària en distintes activitats que serveixen per a fomentar la conscienciació i la cultura de la pau.\nPlà Immigració (pdf)


MENORCA AMB BICICLETA\nquilòmetres 226 km.\nDia 1 MAÓ\nDia 2 MAÓ I LA COSTA SUD\nDistància: 40.0 km\nDia 3 CAP DE FAVÀRITX I PAISATGE LUNAR\nDistància: 41.0 km\nDia 4 LA COSTA NORD\nDistància: 38.0 km\nDia 5 CAP AL SUD\nDistància: 35.0 km\nDia 6 PLATGES TURQUESA I CIUTADELLA\nDia 7 LA COSTA MÉS SALVATGE\nDistància: 36.0 km\nPreu bàsic: 750.00 €\nHabitació individual: 265.00 €\nHabitació individual: 320.00 €\t(Mitja Temporada (1/06-30/06 i 15/09-30/06 i Setmana Santa))\nMitja pensió: 260.00 €\t(per persona en habitació doble )\nTemporada mitja: 135.00 €\t(1/06-30/06 i 15/09-30/06 i Setmana Santa)\nLloguer de bici: 135.00 €\nLloguer de bicicleta elèctrica: 225.00 €\nTrasllats: 55.00 €\t(Des de l'aeroport fins l'Hotel Capri (màxim 4 persones) )\nTrasllats: 155.00 €\t(Des de Ciutadella a l'aeroport (màxim 4 persones) )\n• Els bells pobles de Mahó i Ciutadella.\n• Favaritx far i paisatge lunar\n• Platges de sorra ocultes amb aigües cristal·lines.\n• Llocs arqueològics de Torre d'en Galmes i Cala Morell.\n• Els penya-segats de nord.\nEl nostre recorregut des de Menorca és de nivell mitjà amb pendents curtes cada dia. D'abril a mitjans de juny i de setembre a novembre és una experiència ciclista inoblidable. L'illa té una gran quantitat de platges verges amb aigua blava turquesa (pujades curtes i resistents a la platja). Menorca amb bicicleta és un somni per als ciclistes que busquen pau i tranquil·litat en una illa plena de bellesa natural i molt poc turisme.\nDificultat: mitjana (nivell 3 de 5)\nTerreny: 95% d'asfalt i 5% sense paviment (accés a les platges)\nIdiomes: tota la nostra informació està disponible en català, espanyol, anglès, francès, alemany i holandès.\nEdat mínima: persones de 14 anys o més\nL'aeroport de Menorca es troba a uns 4,5 quilòmetres a l'oest de la capital, Maó.\n* No oferim aquest tour al juliol i agost. Pregunti'ns per preus i disponibilitat si vol viatjar durant aquest període.\nhabitació individual: 320.00 €\nmitja pensió: 260.00 €\ntemporada mitja: 135.00 €\ntrasllats: 155.00 €\nCopyright © 2022, Trek and Ride • Llicència GC 002159


Studio Lidija Vis Croàcia - Ofertes d'hotels amb els MILLORS DESCOMPTES EN LÍNIA Atenció al Client\nStudio LidijaApartamentPojicka 9, Vis City Center, Vis, Croàcia, 21480 - Veure al mapaExcepcional9,8Basada en2comentarisStudio LidijaVeure més fotosVeure més fotosVeure més fotos9,8 Excepcional valoració dels hostesVeure tots els comentaris"Very clean. Great host who met us from ferry. Amazing locati..."SophieUnited KingdomBanyVeure més fotosUbicació excepcional 10,0Veure el mapaVeure totes les 24 fotos10,0UbicacióParticularitats que li encantaranWi-Fi gratuït en totes les habitacionsaire condicionat\nOpcions d'habitacióVeure les fotosEstudi amb terrassa (Studio with Terrace)30 m2plat de dutxaFixa les dates per veure preusVeure les fotosEstudi (Studio)30 m2plat de dutxaFixa les dates per veure preus\nSobre l'allotjamentDescripcióConvenientment situat a Vis, Studio Lidija és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Vis. Wi-Fi gratuït en totes les habitacions són només algunes de les comoditats que fan que Studio Lidija sigui diferent dels altres hotels de la ciutat. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Vis, faci de Studio Lidija la vostra llar.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatestris de cuinaplat de dutxaempolles d'aigua de cortesianeverasala d'estarIdiomes ParlatsCroat Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Els bancs centrals recuperen el protagonisme | CaixaBank Research\nEls bancs centrals recuperen el protagonisme\nLa incertesa que ha planat sobre l'entorn global remet i deixa pas a un clima més favorable. Els episodis d'inestabilitat que van esquitxar l'escena financera internacional entre l'agost i el setembre han estat sufocats a l'octubre pels missatges i per les actuacions dels bancs centrals. En aquesta ocasió, el BCE ha estat el protagonista després d'assenyalar amb vehemència que, molt probablement al desembre, s'adoptaran més estímuls monetaris. En paral·lel, el major grau de concreció del missatge de la Reserva Federal (Fed) sobre el seu full de ruta en matèria de tipus d'interès i les mesures expansives del banc central xinès també hi han contribuït en sentit favorable. En aquest entorn, els actius amb risc i els bons sobirans del bloc avançat han estat els grans beneficiats, tot i que les cotitzacions romanen encara per sota de les cotes assolides al juny. La creu l'encarnen les primeres matèries, que continuen immerses en el seu particular procés d'ajust i han quedat al marge de la major apetència pel risc.\nA curt i a mitjà termini, els passos que traci la Fed i les notícies procedents de la Xina seran els principals factors que modularan el sentiment inversor. En aquest sentit, les condicions són ara més propícies perquè la dinàmica alcista tingui continuïtat i s'allargui fins al final d'enguany als diferents mercats financers. La constatació que el procés de transició cap a un nou model de creixement a la Xina segueix el seu curs ha de sustentar aquest escenari positiu. També ho farà el factor estacional del període en què ens endinsem ara. No obstant això, és molt probable que la materialització d'aquest escenari vagi acompanyada d'episodis eventuals de volatilitat, que poden assolir una magnitud considerable.\nLa Fed aclareix l'horitzó sobre una possible pujada de tipus al desembre. En el comunicat del Comitè Federal de Mercat Obert (FOMC) d'octubre, Janet Yellen va reorientar el focus d'atenció cap a l'economia domèstica, en eliminar l'esment anterior a l'«evolució econòmica i financera global», i va mantenir els comentaris sobre la vigilància dels factors interns. A més a més, per primera vegada, es va fer referència explícita a la propera reunió del FOMC al desembre per considerar si és apropiat començar les pujades de tipus. La probabilitat que assignen els mercats al fet que el començament de la normalització monetària s'anunciï llavors (el nostre escenari central) ha augmentat de manera notable (en l'actualitat es troba en el 48%) en relació amb una pujada el 2016. Tot plegat es basa en un pla macroeconòmic positiu, amb un consum privat i amb una inversió que mantenen un pols ferm, malgrat un menor creixement del PIB en el 3T 2015 per la reducció dels inventaris.\nLa Xina continua sent un eix d'atenció important, però la percepció del risc sobre el país ha millorat. Els inversors van fer una lectura positiva de la dada de creixement del PIB del 3T 2015 (del 6,9% interanual), que es va situar per damunt del que esperava el consens d'analistes i va temperar el feble pols que han mostrat alguns indicadors d'activitat recents. La decisió del banc central xinès (PBOC) de retallar els tipus d'interès oficials sobre préstecs, dipòsits i reserves bancàries també va tenir un impacte positiu sobre el sentiment inversor. La resposta i l'abast de les mesures adoptades pel PBOC confirmen la seva disposició a actuar amb celeritat per limitar els riscos de cua. Això ha contribuït a diluir els temors sobre el fantasma d'una possible desacceleració brusca de l'economia xinesa. Així mateix, la decisió del PBOC d'eliminar les restriccions existents a la remuneració dels dipòsits bancaris és una fita remarcable i és un avanç notable cap a la liberalització dels tipus d'interès del gegant asiàtic. A curt i a mitjà termini, la política de comunicació de l'Executiu xinès serà un element clau perquè les mesures que s'anunciïn no generin dosis elevades de volatilitat.\nEl BCE apuja el to acomodatici dels seus missatges i anticipa més estímuls monetaris al desembre. Després de la reunió de l'octubre, el Consell de Govern del BCE va mostrar una clara disposició a engegar mesures expansives addicionals i va assenyalar que podrien ser anunciades en la propera reunió del 3 de desembre. Mario Draghi va tornar a posar èmfasi en la persistència dels riscos a la baixa sobre el creixement i, en especial, de la inflació. Malgrat la millora dels agregats monetaris i crediticis, el BCE vol neutralitzar els efectes contraproduents derivats d'un enduriment de les condicions financeres. En concret, el president del BCE va reiterar la possibilitat d'ajustar el programa de compra de bons (QE). Com a novetat, el president del BCE va indicar que l'opció de retallar el tipus de la remuneració de dipòsit és una possibilitat que l'entitat també es planteja. La disposició de rebaixar els tipus oficials és un aspecte que contribueix a reforçar el compromís de la institució de complir el seu objectiu d'inflació. En qualsevol cas, la decisió de revisar el grau acomodatici de la política monetària estarà condicionada per les previsions macroeconòmiques que l'autoritat presenti al desembre. No obstant això, no es descarta que el BCE opti per esperar al gener del 2016, sobretot si es té en compte que la reunió del BCE del desembre precedirà la de la Fed.\nEl deute sobirà evoluciona al compàs dels bancs centrals. El rendiment a 10 anys dels bons nord-americans i alemanys ha tornat a fluctuar arran dels missatges de les autoritats monetàries, que, al seu torn, han estat marcats per la preocupació creixent per una inflació feble. La nova versió d'«el que sigui necessari» de Mario Draghi, que promet revisar el programa d'expansió monetària al desembre, ha incrementat l'spread entre el rendiment nord-americà i l'alemany, per la baixada d'aquest últim. No obstant això, s'espera que aquesta tendència es reverteixi durant la primera meitat del 2016, a mesura que remetin les pressions deflacionistes globals.\nMentrestant, el deute sobirà perifèric manté el tipus i no pateix els efectes de les múltiples cites electorals. Les rendibilitats del deute públic perifèric han perllongat a l'octubre la tendència a la baixa iniciada el mes anterior amb els missatges acomodaticis dels bancs centrals com a teló de fons. La millora gradual del quadre macro de països com Espanya, Itàlia o Portugal i la indiscutible xarxa de seguretat teixida pel BCE han reforçat l'estabilitat del deute sobirà d'aquests països en un període de múltiples cites electorals. En aquest sentit, la prima de risc espanyola a 10 anys ha baixat fins a cotes properes a les de la italiana (al voltant dels 110 p. b.), ajudada, també, per la millora del rating sobirà (de BBB a BBB+) per part de l'agència S&P.\nLes borses internacionals avancen a l'uníson després dels vaivens de l'agost i del setembre. El to general dels mercats d'accions ha estat ferm a l'octubre, tot i que les cotitzacions es mantenen a una distància considerable dels nivells assolits a la primavera. La reconducció, tot i que no definitiva, dels focus d'incertesa que van desencadenar la correcció estival ha estat el suport d'aquesta pauta alcista. Això ha pesat més en l'ànim dels inversors que la poc lluïda campanya de beneficis empresarials als EUA, per bé que és cert que, de les 230 companyies de l'índex S&P 500 que han publicat els comptes, el 75% han reportat uns beneficis per damunt de les expectatives. No obstant això, el pols feble dels ingressos i de la facturació no passa desapercebut. En aquest cas, la ràtio de sorpreses positives és del 43%, mentre que les sorpreses negatives assoleixen el 56%. Així i tot, la probabilitat que el ral·li borsari tingui continuïtat fins al final de l'any a les borses avançades és elevada. El flux de notícies positives procedents de la Xina, el major grau de concreció de la Fed i el reforç d'unes condicions monetàries laxes a la zona de l'euro han de ser les principals palanques de suport. A l'àrea emergent, la dinàmica borsària haurà de continuar bregant amb els obstacles ja coneguts, per bé que els fluxos de cartera cap a aquests països a l'octubre han mostrat una evolució positiva.\nEl mercat de renda fixa privada, rere les passes. Les ampliacions al llarg dels últims mesos han estat generalitzades i significatives en els spreads dels bons corporatius (en especial, al segment de grau especulatiu). Cal ressaltar el destacat paper de l'emissió de bons destinats a sufragar la puixant activitat al segment de les fusions i de les adquisicions. Des del començament del 2015, el nombre de megaoperacions (superiors als 10.000 milions de dòlars) se situa ja per damunt de les registrades al llarg de tot l'any 2007.\nLa crisi de les primeres matèries continua mantenint en suspens el creixement global. Després de la lleugera apreciació de l'euro en la primera meitat de mes, la reunió del BCE va provocar que s'enfonsés més del 3%, de manera que el canvi dòlar/euro va passar de l'1,14 a l'1,10 en dos dies. Al focus d'atenció, han estat, en especial, les monedes d'economies emergents com el Brasil i Turquia, que han tornat a patir les tensions internes i la feblesa de les primeres matèries. En aquest àmbit, després d'una pujada notable al començament del mes, pel replegament dels temors sobre el creixement global, el cru va enfilar de nou la tendència a la baixa i va perdre el 2,4% a l'octubre, que situa el descens des de l'inici de l'any en el 17%. La nota positiva l'ha aportat el coure, indicador avançat de l'activitat industrial, que havia perdut el 16% des del gener i que ha repuntat el 2,4% a l'octubre.


Els dos casos en què pots seguir cobrant l'atur encara que continuïs treballant\nHi ha alguns casos en què es pot cobrar l'atur encara que se segueixi treballant | ACN\nHi ha excepcions legals que permeten cobrar del SEPE tot i mantenir el nostre lloc de treball\nper Gerard Recasens 08/07/2021 17:33h\nÉs una obvietat: la prestació d'atur és un subsidi estatal reservat a les persones que queden aturades després d'una temporada amb treball. És a dir, es tracta del Servei Públic d'Ocupació Estatal (SEPE) qui gestiona aquesta mena de prestacions.\nUnes prestacions que, per desgràcia, estan acollides milions d'espanyols. En concret, avui dia un 15,3% de la població activa al nostre país es troba a l'atur i, per tant, la majoria té dret a prestació.\nCobrar de l'atur sense haver perdut el lloc de treball: és possible en dues situacions molt concretes\nPerò, com en moltes altres qüestions legals, de vegades són desconegudes algunes condicions que afecten en aquest cas al cobrament del subsidi per atur. És possible que molts espanyols desconeguin que la llei permet, per a dos supòsits molt concrets, cobrar de l'atur i treballar alhora.\nÒbviament, es tracta de casos res generals, si no situacions molt concretes. Aquestes permeten, fins i tot conservant el lloc de treball, percebre la prestació per desocupació.\nSegur que en algun moment determinat de la nostra carrera laboral o de la d'alguna persona propera, hem vist reduïdes les hores de treball. Optar per una reducció de jornada és, de vegades, una de les solucions que apliquen puntualment algunes empreses en situacions econòmiques complicades.\nAixí estalvien, per un període limitat de temps, despeses de personal. Una cosa que, és clar, perjudica directament als empleats. I aquí està, precisament, el 'quid' de la qüestió.\nEls empleats perjudicats per una reducció de la seva jornada laboral tenen, en alguns casos, dret a percebre la prestació contributiva per desocupació. En concret, aquest dret s'activa en dos casos molt concrets que recull aquest dijous, 8 de juliol, 'El Economista', i que repassem a continuació.\nPer decisió empresarial\nEn aquells supòsits en què l'empresa redueixi la jornada del treballador per causes «de força major, o bé econòmiques, tècniques, organitzatives o productives».\nLa reducció s'ha d'haver dut a terme amb l'autorització de l'autoritat laboral. I aquesta ha de ser d'entre un 10 i un 70% en durada i en salari. En aquest cas, es pot sol·licitar el cobrament de la prestació com a complement del salari.\nA conseqüència d'un procediment concursal\nEl dret del treballador a cobrar la prestació per desocupació fins i tot formant part de l'empresa també pot produir-se en un altre cas. Es tracta de les reduccions de jornada que poden produir-se com a resultat d'un procediment concursal.\nD'aquesta manera, si una resolució judicial derivada d'un procediment concursal dicta aquesta reducció, el treballador podrà complementar el seu sou reduït amb la prestació contributiva per desocupació.\nLa prestació per desocupació, exclosa en altres situacions de reducció de jornada\nL'establiment d'aquestes dues situacions és molt clar: tan sols es permet combinar el sou i la prestació en aquests casos. Fent una lectura negativa d'això, en tota la resta de supòsits de reducció de jornada, no és possible complementar el sou amb l'atur. Si es produeix un pacte entre empresari i treballador per reduir les hores de treball i el salari, no és possible cobrar la prestació.\nEn aquest cas, s'entén «que la reducció de la jornada és acceptada per vostè com una modificació de les condicions de treball del seu contracte». Tampoc es permet el cobrament de la prestació en les reduccions de jornada de caràcter definitiu. I tampoc en aquelles que duren «tot el període que quedi pendent de complir del contracte de treball».\nEn definitiva, doncs, la combinació del salari i la pensió per desocupació és compatible. Sí, però tan sols per a les situacions determinades que hem exposat. Una opció molt limitada, però també desconeguda per molts treballadors que poden beneficiar-se'n.\nGir d'última hora del Govern: Noves obligacions a partir d'avui\nLa zona de Catalunya on la Covid-19 es desboca: Es dupliquen de sobte els indicadors\nAtur Treball Aturats


Es van tractar diversos temes i es van renovar els components\nLa passada setmana va tindre lloc una nova sessió plenària del Consell de Cultura d'Alcoi, presidida per l'alcalde, Toni Francés. La sessió va aprofitar per a tractar diversos temes: canvis de components, projectes, informe del regidor i es va convidar als participants a fer la proposta de candidatures per als premis 9 d'Octubre.\nEl Consell va modificar els seus components polítics després de les eleccions municipals. Hi ha canvis en algunes formacions i la incorporació d'altres.\nTambé van tractar tots els projectes ja aprovats i que s'havien treballat en les comissions. En setembre ja s'anunciaran els projectes que es duran a terme a través de les comissions del Consell de Cultura.\nEl regidor de Cultura, Raül Llopis, va exposar un informe de les accions , activitats i treballs duts endavant i farà aquesta setmana una reunió amb cada comissió per tractar els temes competents de cadascuna per separat.\nFinalment es va emplaçar a inicis de setembre a les comissions i grups polítics perquè presenten els seus candidats, als premis 9 d'Octubre tant en la categoria de guardó individual com en la de col·lectiu.\n«Hi ha projectes molt innovadors i atractius que veuran la llum en setembre-octubre. Són propostes de totes les comissions i tots els seus components, tant a títol personal com de col·lectius culturals i socials de la ciutat. Des del nostre Govern demostrem que la Cultura és de tots i per a tots, amb un òrgan de participació que dóna veu a tota la ciutadania», conclou el regidor de Cultura, Raül Llopis.


Lluís Torró: La manifestació de Dénia defensant la línia del tren, Dénia-Benidorm, ha sigut una demostració contundent de la gent de la Marina Alta davant les retallades de la Generalitat\nLa manifestació de Dénia defensant la línia del tren, Dénia-Benidorm, ha sigut una demostració contundent de la gent de la Marina Alta davant les retallades de la Generalitat\nAhir vaig estar a Dénia a una manifestació convocada pels treballadors de Ferrocarrils de la Generalitat Valenciana. Entre les moltíssimes barbaritats que està perpetrant aquest Consell es troben les duríssimes retallades a FGV. I una d'elles és l'amenaça de tancar la línia 9 del "trenet" entre Alacant i Dénia. Es tracta de deixar sense servei el tram Benidorm-Dénia deixant sense servei ferroviari la Marina Alta. I després se'ls omple la boca defensant el turisme! No sé quin, de veres. Si ho penseu bé tot açò ja ratlla l'esperpent. Han malbaratat a dojo en AVE, aeroports absurdes i autovies per les que es poden comptar amb els dits el número de cotxes que passen cada hora. Han tirat els diners en events que sols aprofiten per fer-se propaganda i que els pijos hi lluesquen el palmito. Han promogut un sistema econòmic basat en construir i construir sense mida recolzant-se en un crèdit que oferien bancs (privats i caixes d'estalvi) cada vegada més desregulats. Han rebaixat els impostos als rics per a que cada vegada ho foren més. I ara... Doncs volen continuar fent el mateix, però carregant sobre els impostos indirectes que paguem tots i retallant en sanitat, educació, atenció social i serveis públics. Això sí, per la mort de Déu!, que Botín, Pérez, Roig, Ortiz i companyia no hagen de pagar més, pobrets! A l'inrevés, com ja no tenen oportunitats per a invertir rentablement, els garantim que el deute públic siga lucratiu i segur. I ara paguem més impostos per a procurar que aquests peixos grossos seguisquen guanyant-los a poals. Indecent.\nEl diputat d’EUPV, Lluís Torró, que ha participat avui a la manifestació de defensa de la línia Dénia-Benidorm afirma que “el tancament o la reducció de la freqüència i treballadors d’aquest servei públic és inacceptable, i la gent sortint al carrer així ho ha demostrat.\nTorró assegura que “no és pot deixar a la gent de la Marina Alta baix el dictat del peatge de l’autopista per als seus desplaçaments, i que la comarca pot quedar aïllada, si el Consell de la Generalitat segueix en la seva política de retall del transport públic, ja que, a més a més, el govern central, pareix que no té cap intenció de desenvolupar transport públic col.lectiu, fora de la tirania del petroli i el peatge”. El diputat d’esquerra considera que “a més a més, aquesta comarca és una de les més castigades per les polítiques d’austeritat de la Generalitat, ja que a més de les retallades en educació, transport públic, dependència, ocupació i sanitat, s’ha de sumar la privatització de la sanitat i la possibilitat de la supressió de la línia del tren Dénia-Benidorm”.\nEtiquetes de comentaris: Benidorm, Dénia, ferrocarril, FGV, La Marina, Marina Baixa, retalls despesa pública, transport


Pasqua | Quadern de Terramar Blog&Web de Vinyet Panyella\nPosted by Vinyet 1 Abril 2013\nLes Caramelles de Dilluns de Pasqua, al Palau del Rei Moro (2013). Fot. Joan Duran\nPasqua, una paraula que múltiples concrecions que genèricament s’acobla amb el significat de “pas”, vinculada al judaisme – la celebració del pas per l’èxode del poble jueu sortint d’Egipte, així com també el pas del Mar Roig – i posteriorment al cristianisme – la celebració de la resurrecció del Crist – esdevé també per a nosaltres el pas – de vegades més simbòlic que real – del l’hivern a la primavera. És cert que hi ha anys que són dies de pluja, d’un trànsit climàtic feixuc que no acaba de fer net, però no és menys cert que sabem que, al capdavall, el sol i el bon temps s’acaben imposant fins el punt que quan arriba el juny la calor de l’estiu ens fa oblidar l’aigua i la humitat dels dies de trànsit.\nPasqua és sinònim de primavera, del desglaç irremissible, del gaudi dels primers banys de sol, d’olor de roses, de la blavor implacable de l’abril i de la florida imparable de la natura en tots els seus àmbits. També és sinònim de Caramelles, i que diu Caramelles, diu de música, i de poesia. A Sitges és tradició que músics i poetes, antics i moderns, joves i grans, històrics i actuals, configurin un programa de cançons i melodies de sempre de renovació periòdica i de posada en valor permanent d’unes formes de cultura popular que perduren i es renoven, com la terra i la natura. Són valors nodrits per la saba de la tradició i pel sentiment de l’arrelament. Uns valors que, com les melodies i els poemes, amb la renovació van guanyant la batalla a l’actualitat i al temps.\nÉs per això que quan arriba la Pasqua m’agrada retornar als poetes que l’han cantada, als autors dels versos que acabes aprenent i recitant més enllà del tòpic. Com la “prada verda”, que ve a ser un himne oficial de Caramelles, no perquè estigui vinculada a una de les entitats centenàries sitgetanes com és el Retiro, que l’ha popularitzada generació rere generació, sinó perquè, a més, conté tots els tòpics del temps i de la festa descrits amb una poètica que ha assolit el guany de l’atemporalitat, com és la del poeta noucentista Trinitat Catasús. El poema es titula “Dissabte de Glòria” i la primavera, la llum, les campanes, la mar, la Pasqua, el sol, els ocells, les besades, el cant i la florida hi esclaten en un joc i ressò de lluïment que ens fa entendre fins a quin punt la poètica del Noucentisme s’emmiralla i ateny l’essència de la poesia popular:\nriu i canta sobre el món,\namb al boca empurpurada\ni amb la llum damunt del front.\nPrada verda, mar tranquila\ndematí de resplendor.\nAi, campanes de la Vila,\ncom alegra el vostre so!\nAhir fou un gran silenci\nperquè els àngels duien dol;\navui tot apar que es llenci\na l’amor que ens brinda el sol.\nSol solet, or de la prada,\ncel puríssim, dia clar,\nquan la Pasqua és anunciada,\nqui diu Pasqua, diu demà.\nAi, demà, dia gloriós,\nqur tens la nit encantada\ni vas tot cobert de flors!\nAi, vigília senyalada!\nAi, vigília sens igual,\ncant d’ocells i batec d’ales,\nDéu te valgui, com es val\nde tu l’amor que senyales.\nPromesos, avui haureu,\nquan la nit serà arribada,\ntots els besos que voldreu\ndels llavis de l’estimada.\nA canvi d’un bes, un cant!\nla Pasqua, del cel estant,\nja ha florit en la pomera.\nPosted in: cultura popular, El Marge Llarg, Festes, Música, Noucentisme, PoesiaTagged: caramelles, Pasqua, Trinitat CatasúsPermalink1 comentari\nMontserrat Viver i Pratdesaba ha dit:\n1 Abril 2013 a les 19:52\nUn reportatge molt interessant de la festa de Pasqua i el seu significat, Gràcies Vinyet.\n← Nit estelada, de Vincent Van Gogh\nAbril… Rosa Leveroni tradueix T. S. Eliot →


E11-De Montcada a Molins (GR-92) – Fonts de Collserola\nE11-De Montcada a Molins (GR-92)\nEs segueix el sender de gran recorregut GR-92 i es visiten les fonts properes. L’itinerari del l’excursió comença a l’estació de Renfe (Montcada i Reixac – Manresa), puja fins el Turó de la Magarola i baixa fins el Centre d’Informació de Collserola per tornar a pujar fins als Turons de Can Pasqual, seguir fins a Santa Creu d’Olorda i acaba a l’estació de Renfe de Molins de Rei, passant per Castellciuró.\nEl recorregut és d’uns 28 km i es visiten 14 fonts.\nEstació de la RENFE de Montcada i Reixac – Manresa\nEstació de la RENFE de Molins de Rei\n28 km, aproximadament.\nHorari de caminar: 7 hores 22 minuts (7:22)\n1 Renfe Montcada i Reixac - Manresa 0:00 0:00\n2 175 Font de la Mitja Costa 0:24 0:24 ***\n3 Coll de Montcada (Carretera) 0:16 0:40\n4 43 Font de Can Lloses 0:46 1:26 ***\n5 182 Font de Sant Iscle 0:07 1:33 *\n6 163 Font de les Heures 0:22 1:48 *\n7 44 Font de Can Ferrer o Vella 0:09 1:57 ***\n8 159 Font de la Pocilla 0:21 2:18 **\n9 Portell de Valldaura 0:17 2:35\n10 Turó de la Magarola 0:14 2:49\n11 Coll de l'Erola 0:30 3:19\n12 72 Font de la Salamandra 0:13 3:32 **\n13 74 Font del Canet 0:17 3:49 **\n14 Centre d'Informació del Parc de Collserola 0:30 4:19\n15 77 Font dels Plàtans 0:04 4:23 ***\n16 76 Font Vella 0:03 4:26 *\n17 75 Font Nova 0:03 4:29 ***\n18 79 Font Joana 0:03 4:32 ***\n19 69 Font Rosita 0:08 4:40 **\n20 FGC Baixador de Vallvidrera 0:09 4:49\n21 93 Font de Sant Tomàs 0:27 5:16 **\n22 Mas Sauró 0:05 5:21\n23 Turó de Can Pasqual. Vèrtex geodèsic 480m 0:24 5:45\n24 Santa Creu d'Olorda 0:43 6:28\n25 Can Ribes 0:17 6:45\n26 Castellciuró 0:15 7:00\n27 Renfe Molins de Rei 0:22 7:22\nAquesta excursió es caracteritza per la quantitat de fonts que troben durant el llarg recorregut.\nEl sender està perfectament indicat amb marques blanques i vermelles, com és habitual en gran recorregut. El camí combina pistes de muntanya, camins de passejada i corriols estrets.\nSortirem de l’estació de Renfe en direcció al Turó de Montcada que el flanquejarem per la vessant nord. Al Coll de Montcada travessarem la carretera de Barcelona a Sabadell i durant una estona anirem en direcció al cementiri de Collserola per després canviar de vall i pujar per la del Torrent de Sant Iscle; passarem per Can Catà, Can Lloses i el Turó d’en Fotjà el qual ofereix una gran vista sobre el Vallès i Barcelona.\nSeguirem el camí per la carena fins al Coll de la Vinassa, passant pel Portell de Valldaura, el Turó de la Magarola i el Coll de l’Erola. Llavors baixarem cap al Centre d’Informació de Collserola.\nA continuació tornarem a pujar cap als Turons de Can Pasqual, què és el punt més alt de l’excursió (480 m), i seguirem per la carena fins a l’ermita de Santa Creu d’Olorda, on comença la llarga baixada per Castellciuró i fins a Molins de Rei.\n175 Font de la Mitja Costa\n43 Font de Can Lloses\n182 Font de Sant Iscle\n44 Font de Can Ferrer o Vella\n159 Font de la Pocilla\n72 Font de la Salamandra\n74 Font del Canet\n77 Font dels Plàtans\n76 Font Vella\n75 Font Nova\n79 Font Joana\n69 Font Rosita\n93 Font de Sant Tomàs\nHome » E11-De Montcada a Molins (GR-92) » EG-11 » EG-11\nE13-De Les Planes a Molins de Rei E12-De Vallvidrera a Sant Just


Les coses de la Clara: "Aparquem l'avió i viatgem amb tren"\n"Aparquem l'avió i viatgem amb tren"\nHORARIS · Els passatgers reclamen que hi hagi més freqüència de pas CONFORT · Destaquen que als combois s'hi va molt còmode\nEl pont aeri ha quedat obsolet. A partir d'ara, molts dels que ja han provat l'AVE en aquesta setmana de funcionament des de Barcelona, optaran per substituir el tradicional avió pel tren d'alta velocitat. La comoditat és un dels motius que els passatgers esgrimeixen amb més força, ja que "pots anar treballant amb el portàtil les prop de tres hores que dura el viatge i tens més espai per moure't", explica l'Arnold, exusuari del pont aeri i usuari per segon cop de l'AVE. A més a més, "no t'has quasi de despullar per passar els controls de seguretat de l'aeroport ni tampoc has d'estar-hi tant de temps abans", diu el Daniel, que també ha substituït l'avió pel tren.\nLa majoria dels passatgers coincideixen que s'hauria d'ampliar l'oferta de trens, tant dels directes Madrid-Barcelona com dels que connecten amb Tarragona, sobretot a partir de la tarda. El Xavi i el Ramon, per exemple, van tenir sort d'haver comprat un bitllet obert, ja que no van poder agafar l'AVE que arribava a Barcelona dimarts a les 22.54 ni el següent perquè estaven plens, i es van haver de conformar a agafar l'últim, que arriba a l'Estació de Sants a les 23.38.\nEl preu, en canvi, no és del gust de tothom. L'Ángel Arias va haver de marxar urgentment després de dinar cap a Madrid per firmar uns papers i tornar amb l'últim AVE. El bitllet, com que no el va comprar amb antelació, li va costar més de 300 euros. "Millors preus, això és el que s'ha de defensar", repetia indignat. L'Arnold, per contra, afirma que "viatjar amb tren en classe preferent resulta més barat que anar amb avió en classe turista". Altres usuaris no en tenen cap queixa. Com el Jesús, que va amb molta freqüència a Madrid i "ja l'utilitzava des de Tarragona".\nEl problema és que per arribar a l'estació no tothom utilitza transport públic. Els que viuen fora de la ciutat i es desplacen fins a Sants amb cotxe es queixen que "hi podria haver més aparcament i no tan car". Aquest és el cas d'un passatger que viu a Cubelles i viatja un parell de cops a la setmana a Madrid: ha hagut de deixar el cotxe al pàrquing de l'Hotel Torre Catalunya, que està al costat de l'estació.\nPerò amb l'AVE no només hi viatgen executius. N'hi ha que vénen de vacances a la ciutat i d'altres que, com l'Amparo, decideixen marxar a comprar a Madrid al matí i tornar al vespre cap a Barcelona. "El viatge és comodíssim", coincideixen a dir la majoria.


Educació rectifica i mantindrà les dues línies del Malagrida, si es canvia la zonificació escolar d'Olot » Ràdio Olot\nEducació rectifica i mantindrà les dues línies del Malagrida, si es canvia la zonificació escolar d'Olot\nLa nova zonificació hauria d’estar feta al novembre i entraria en funcionament el 2021\n| 18 de juny de 2020\nCop de volant en la situació de l’escola Malagrida d’Olot. El Departament d’Educació anuncia que mantindrà les dues línies de P3 el pròxim curs amb la condició que l’Ajuntament canviï la zonificació de la ciutat. La decisió s’ha pres en qüestió de dies i l’ha anunciat el grup municipal d’ERC Olot després de diferents converses amb el Departament. La nova zonificació hauria d’estar feta al novembre i entraria en funcionament el 2021.\nFoto: Escola Malagrida\n... només han passat quatre dies. Pel mig hi ha hagut trucades, converses i negociacions que han acabat canviat la posició del Departament d’Educació.\nDivendres passat els serveis territorials anunciaven a les famílies i a l’ajuntament que l’escola Malagrida d’Olot es quedava sense la segona línia, però aquest dijous s’ha fet marxa enrere i el Departament ha rectificat la decisió. El canvi d’opinió es deu a les converses que hi ha hagut l’última setmana entre diferents actors i a la possibilitat de modificar la zonificació escolar de la ciutat. Aquest és el requisit que posa el Departament a canvi de mantenir les dues línies el pròxim curs. Ho ha anunciat el grup municipal d’ERC, qui ha liderat les converses amb el Departament del mateix partit. La portaveu dels republicans a Olot és Anna Barnadas.\nAnna Barnadas en la roda de premsa on s'ha comunicat la notícia aquest dijous (Pau Masó)\nL’escola Malagrida d’Olot es troba en una zona escolar envoltada de centres concertats. Al centre de la ciutat hi ha tres centres concertats (Petit Plançó, Escola Pia i Cor de Maria) i només un de públic (el Malagrida). Aquesta anomalia fa anys que existeix i el Departament ja havia demanat a l’Ajuntament que ho modifiqués. Ara la nova zonificació serà un requisit per mantenir les dues línies i caldrà que el consistori ho tingui a punt per al mes de novembre d’aquest any. Ara el govern de la ciutat té 48 hores per acceptar la decisió i respondre al Departament. Si accepta el canvi de zonificació, aquest setembre el Malagrida mantindrà les dues línies de P3 i de cara al 2021-22 Olot posaria en pràctica la nova zonificació.


Ajuntament des Castell - Nova col·laboració entre ABP i l´Ajuntament\nNova col·laboració entre ABP i l'Ajuntament\nAutoritat Portuària de Balears cedirà a l'Ajuntament des Castell 20 fanals que el consistori instal·larà en diversos llocs del municipi, un cop hagi adquirit la lluminària de baix cost corresponent.\nAquesta iniciativa s'emmarca en l'excel·lent relació que mantenen aquest organisme públic i l'Ajuntament que, de vegades, es tradueix en iniciatives d'aquestes característiques. No és la primera vegada que Ports de Balears cedeix mobiliari urbà a Es Castell que, en cas contrari, passaria a estar en desús tot i que encara pot ser d'utilitat. APB va cedir diversos bancs que es van instal·lar en diversos enclavaments del municipi.\nCal recordar que aquesta col·laboració mútua permet dur a terme projectes de major calat com el que s'executarà a partir del dia 2 de novembre, en finalitzar la temporada turística, que consistirà en la rehabilitació integral de Calasfonts. La iniciativa suposarà un canvi radical de l'estètica i de la funcionalitat de tota la zona a càrrec d'APB i l'Ajuntament aprofitarà per millorar el sanejament amb fons propis.\nA més, es durà terme l'anivellament i substitució del paviment i la col·locació d'elements de seguretat. En definitiva, una intervenció d'envergadura per modernitzar i millorar una de les zones comercials i turístiques més importants de Menorca.